

**MULGI VALLAVOLIKOGU**

O T S U S

Mõisküla 30. jaanuar 2024 nr

# Nõusoleku andmine hangete korraldamiseks ja hankelepingute sõlmimiseks

Mulgi valla eelarvestrateegis 2023-2027 on kavandatud investeeringud mille teostamise eeltegevusi on vajalik läbi viia enne eelarve vastuvõtmist ja tulevaste kohustuste võtmine saab toimuda volikogu nõusolekul.

Tulenevalt eeltoodust ja võttes aluseks kohaliku omavalitsuse korralduse seaduse § 22 lõike 1 punkti 8, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 8 lõike 4 punkti 2

**Mulgi Vallavolikogu o t s u s t a b:**

1. Lubada Mulgi Vallavalitsusel läbi viia hankemenetlus „August Kitzbergi nim Gümnaasiumi sööklaosa projekteerimine ja ehitus“.
2. Lubada Mulgi Vallavalitsusel läbi viia hankemenetlus „Abja Gümnaasiumi projekteerimine“.
3. Lubada Mulgi Vallavalitsusel läbi viia hankemenetlus „Karksi-Nuia Kultuurikeskuse katuse osaline vahetus“.
4. Mulgi Vallavalitsusel kinnitada käesoleva otsuse punktides 1, 2 ja 3 nimetatud hangete tulemused.
5. Mulgi vallavanemal või tema asendajal sõlmida leping(ud) Mulgi Vallavalitsuse poolt edukaks tunnistatud pakkuja(te)ga.
6. Käesoleva otsusega mittenõustumisel võib esitada vaide Mulgi Vallavolikogule aadressil Pärnu mnt 30, 69403 Abja-Paluoja või kaebuse Tartu Halduskohtule aadressil Kalevi tn 1, 51010 Tartu, 30 päeva jooksul otsusest teadasaamisest arvates.
7. Otsus jõustub teatavakstegemisest.

(allkirjastatud digitaalselt)

Arvo Maling

Volikogu esimees